Frakt og handviðføri skal verða væl innpakkað. Vørur, sum dálka, verða ikki tiknar umborð. Vit kunnu ikki veita vissu fyri, at fraktin sleppur við til ásetta túrin. Vandamikið góðs er bannað umborð. Spyrji altíð skiparan, um tit eru í iva. Treytir fyri bílegging av ferðaseðlum við Tyrluni Ferðandi Gevið gætur: Tað er ikki møguligt at bíleggja rundtúr við tyrluni á rutuflúgvingini. Tí ber bert til at keypa ein ferðaseðil við fráferð sama dag. Tó ber til at bíleggja rundtúr úr Vágum mánadag kl. 15: 20 frá 15. juni 2020 til 17. august 2020. Rundtúrurin er 30 minuttir. Ferðaseðilin verður bílagdur og goldin á netinum. Umráðandi er, at tú møtir rættstundis, minst 30 min. Tó á Froðba leiðini tveir dagar áðrenn fráferð. Rundtúrar mánadag kunnu bíleggjast 90 dagar áðrenn fráferð. Tú kanst broyta bíleggingina upp til 24 tímar áðrenn fráferð. Tó ber einans til at broyta navn og dagfesting. Tú kanst strika bíleggingina upp til 24 tímar áðrenn fráferð og harvið fáa peningin afturgoldnan á gjaldskortið. Broytingar kanst tú gera við at innskriva teg á skipanina við tínum brúkaranavni og loyniorði. Ert tú ikki skrásettur brúkari, kanst tú nýta bíleggingarnummarið og eftirnavn. Børn 7-12 ár gjalda 50% av ferðaseðlakostnaðinum á rutuflúgvingini. Børn 2-6 ár ferðast ókeypis og fáa sítt egna setur á rutuflúgvingini. Børn 0-23 mánaðir ferðast ókeypis, men fáa IKKI nakað setur á rutuflúgvingini. Pensiónistar gjalda 50% av ferðaseðlakostnaðinum á rutuflúgvingini. Eingin avsláttur er møguligur á rundtúrunum Legg til merkis: Umráðandi er, at tú møtir 30 minuttir undan fráferð. Tað er ikki møguligt at bíleggja rundtúr við tyrluni á rutuflúgvingini. Tí ber bert til at keypa ein ferðaseðil við fráferð sama dag. Sí niðanfyri. Fyrivarni verður tikið fyri avlýsingum orsakað av m. ø. veðri og bjargingararbeiði. Í hesum føri verður einans ferðaseðilin endurgoldin, og annars verður onki endurgjald veitt í sambandi við møguligar aðrar útreiðslur hjá tí ferðandi. Frakt skal bíleggjast á netinum. Húsdjór o. a. Smærri húsdjór verða bert tikin við, um tey eru í kurv ella eskju. Max. stødd á hundakassa er 51 x 48 x 68 cm.